KKNK-stigterslid groet | Maroela Media
Rhodé Snyman, uitvoerende hoof van Kunste Onbeperk, het bedank.
JC Aucamp, bemarkingsbestuurder vir die organisasie, het dié nuus Woensdag in 'n verklaring bevestig.
Volgens Aucamp het Snyman haar bedanking Maandag tydens die maatskappy se algemene jaarvergadering aangekondig.
Crispin Sonn, voorsitter van Kunste Onbeperk, sê Snyman het besluit om 'n "opwindende nuwe geleentheid" as uitvoerende hoof van 'n trust aan te gryp. "Kunste Onbeperk, die KKNK en Klein Karoo Klassique is Rhodé groot dank verskuldig," sê Sonn.
Snyman is 'n stigterslid van die KKNK. Sy is in 1996 voltyds aangestel as mediabeampte waarna sy tot die poste van bemarking-, korporatiewe en bedryfsbestuurder bevorder is. Sy is in 2015 as uitvoerende hoof aangestel.
Sonn sê die direksie het pas begin met 'n proses om 'n opvolger vir Snyman aan te stel.
"Ons is vol vertroue dat Kunste Onbeperk 'n fantastiese 2018 KKNK gaan aanbied onder leiding van Hugo Theart, die kreatiewe hoof, en die bedryfspan."